cyanic-selkie/wikianc huggingface dataset:
Հանգըլ
Յոտացման ենթարկված ձայնավորներ
Անորոշ են հիմնականում ㆍㅓㅏ տառերը։ Որոշ լեզվաբաններ այս տառերը հիմնականում բնութագրում են որպես, ուրիշները՝ ։ Լեզվաբանների մեկ այլ խումբ բնութագրում է դրանք որպես միջին ձայնավորներ՝ ։ Այս երրորդ բնութագրման համաձայն միջին կորեերենի ձայնավորները ներդաշնակություն են կազմում, թեպետ միայն սկզբնական ձայնավորի կամ էլ չորս միջին ձայնավորների առկայության դեպքում։ Սակայն հորիզոնական ㅡㅜㅗ (ը, ու, օ) տառերը միջին կամ բարձր ետնային ձայնավորներ են և ցանկացած կառույցում կազմում են հնչյունաբնորեն համաձայնեցված խումբ։
Վկայություններ հանգըլի վերաբերյալ
Տառերի ձևի մասին հիմնական վկայությունների համաձայն՝ ձայնավորները ստեղծվել են նշանների միավորման արդյունքում։ Այստեղ «ㆍ»-ն ներկայացնում է արևը երկնքում կամ երկինքը, «ㅡ»-ն՝ երկիրը, իսկ «ㅣ»-ն՝ մարդուն ։ Կորեերենի ձայնավորների նախնական հաջորդականության համաձայն, որը նշված է Հունմինջոնգըմում, այս երեք տառերը թվարկվում էին սկզբում։ ㆍ ㅡ ㅣ-ին հաջորդում էին դրանցից կազմված բաղադրյալ տառերը։ Այսպիսով, ձայնավորների նախնական կարգը հետևյալն էր՝ ㆍ ㅡ ㅣ ㅗ ㅏ ㅜ ㅓ ㅛ ㅑ ㅠ ㅕ։ Ինչպես երևում է, երկու դրական ձայնավորների՝ (ㅗ ㅏ)-ի, որոնցում կա մեկ ㆍ մասնիկ, հաջորդում են երկու բացասական ձայնավորներ՝ մեկ ㆍ-ով, ապա երկու դրական ձայնավորներ, որոնցում առկա են երկու ㆍ-եր, իսկ դրանց հաջորդում են երկու բացասական ձայնավորներ՝ երկու ㆍ-ով։
Միևնույն տեսության համաձայն՝ բաղաձայնների տեսքը նմանեցված է դրանց արտասանության համար անհրաժեշտ խոսքի օրգանների դիրքին։ Հունմին Ջոնգ-ըմում բաղաձայնների նախնական դասավորությունը հետևյալն էր՝ ㄱ ㅋ ㆁ ㄷ ㅌ ㄴ ㅂ ㅍ ㅁ ㅈ ㅊ ㅅ ㆆ ㅎ ㅇ ㄹ ㅿ
ㄱ, որը ներկայացնում է (կ) հնչյունը, գրաֆիկորեն նկարագրում է լեզվի դիրքը՝ հնչյունն արտաբերելու պահին. այն խոչընդոտում է օդի հոսքը;
ㅋ, որը ներկայացնում է  (ք) հնչյունը, կազմվել է ㄱ -ից՝ հավելյալ մասնիկի կցմամբ;
ㆁ, որը ներկայացնում է  (նգ)  հնչյունը, կարող է առաջացած լինել ㅇ-ից՝ հավելյալ մասնիկի կցմամբ;
ㄷ, որը ներկայացնում է  (տ) հնչյունը, առաջացել է ㄴ-ից՝ հավելյալ մասնիկի կցմամբ;
ㅌ, որը ներկայացնում է (թ) հնչյունը, առաջացել էㄷ-ից՝ հավելյալ մասնիկի կցմամբ;
ㄴ, որը ներկայացնում է (ն) հնչյունը, գրաֆիկորեն բնութագրում է լեզվի դիրքը հնչյունն արտաբերելիս։ Այն հպված է վերին քիմքին;
ㅂ, որը ներկայացնում է (պ) հնչյունը, կազմվել է ㅁ-ից՝ հավելյալ մասնիկի կցմամբ;
ㅍ, որը ներկայացնում է (փ) հնչյունը ㅂ-ի մի տարբերակ է, որը պտտված է 90 աստիճանով, իսկ հորիզոնական գծերը երկարացված են;
ㅁ, որը ներկայացնում է (մ) հնչյունը, գրաֆիկորեն նկարագրում է փակ բերանը՝ հնչյունը արտաբերելուց անմիջապես առաջ;
ㅈ, որը ներկայացնում է (ջ) հնչյունը, առաջացել էㅅ-ից՝  հավելյալ մասնիկների կցմամբ;
ㅊ, որը ներկայացնում է (չ) հնչյունը, կազմվել է ㅈ-ից՝ հավելյալ մասնիկի կցմամբ;
ㅅ, որը ներկայացնում է (ս) հնչյունը, գրաֆիկորեն բնութագրում է լեզվի և ատամների մոտավոր հպումը։
ㆆ, որը ներկայացնում է  (ըմպանային դադար) հնչյունը, գրաֆիկորեն բնութագրում է բաց կոկորդ, հորիզոնական գիծը ցույց է տալիս, որ հնչյունը հագագային է;
ㅎ, որը ներկայացնում է (հ) հնչյունը,  ստեղծվել է ㆆ -ից ՝  հավելյալ մասնիկների կցմամբ, որը ցույց է տալիս ավելի ուժեղ շնչեղություն;
ㅇ, որը ներկայացնում է բաղաձայնի բացակայությունը, գրաֆիկորեն նկարագրում է բաց բերան, դրանից հետո անպայման արտաբերվում է որևէ ձայնավոր;
ㄹ, որը ներկայացնում է (ռ)and  (լ) հնչյունները, գրաֆիկորեն բնութագրում է ետ ծալված լեզուն հնչյուններն արտաբերելիս;
ㅿ, որը ներկայացնում է թույլ  (զ) հնչյունը, կազմվել է ատամների դիրքի պատկերումից, սակայն չունի նույն ծագումը, ինչ ㅅ-ն և չի կազմվել դրանից։
Լեդիարդի բաղաձայնների կառուցվածքի տեսություն
Չնայած Հունմին ջոնգ-ըմ Հերյեում բաղաձայնների կառուցվածքը բացատրվում է արտասանական հնչյունաբանության տեսանկյունից՝ որպես լիովին նորարարական հայտնագործություն, կան որոշ տեսություններ, որոնց համաձայն Սեջոնգ թագավորը հանգըլի գաղափարը վերցրել է այլ աղբյուրներից։ Կոլումբիայի համալսարանի պրոֆեսոր Գերի Լեդիարդը ուսումնասիրել է հանգըլի և Մոնղոլիայի Յուան արքայատոհմի Ֆագս-փա գրի միջև եղած հնարավոր բոլոր նմանությունները։ Նա կարծում էր, որ հանգըլի ստեղծման գործում ֆագս-փա գրի դերը այդքան էլ մեծ չէր։
Լեդիարդը ենթադրում է, որ հանգըլի տառերից հինգի ձևը վերցված է Ֆագս-Փա գրից, իսկ ㅇ(նուլ)-ը հնարել էր Սեջոնգը։ Մնացած տառերը ստեղծվել էին այս վեց տառերի հիման վրա, ինչպես հիմնականում ասվում է Հունմին Ջոնգ-ըմ Հերյեում։ Սակայն, փոխառնված հինգ բաղաձայնները գրաֆիկորեն ամենահեշտ տառերը չէին, որոնք Հունմին Ջոնգըմ Հերյեում հիմնական են համարվում, փոխարենը դրանք չինարենի հնչույթաբանությանը բնորոշ ㄱ, ㄷ, ㅂ, ㅈ ևㄹ բաղաձայններն են։
Հունմին Ջոնգ-ըմում ասվում է, որ Սեջոնգ թագավորը հանգըլը ստեղծելիս օգտվել է 古篆 (Հին դրոշմագիր)-ից։ 古篆-ն երբեք չի ճանաչվել։ 古 (gǔ ՝գու) բառը նշանակում է «հին», որը թևաթափ է անում բանասերներին, քանի որ հանգըլը գործառույթային ոչ մի նմանություն չունի չինարենի 篆字 (zhuànzì )-ի՝ դրոշմագրի հետ։ Սակայն Լեդիարդը կարծում է, որ 古-ն օգտագործվում է որպես բառախաղ, և այն 蒙古(Měnggǔ՝ մընգգու-մոնղոլ)  բառի վանկերից մեկն է, իսկ 古篆-ը ուղղակի 蒙古篆字(մոնղոլական դրոշմագիր)-ի հապավումն է։ Այսինքն 古篆-ն մոնղոլական ֆագս-փա գրի տարբերակներից է, որը նման է չինական դրոշմագրին։ Կորեայի պալատական գրադարանում կային ֆագս-փա գրով ձեռագրեր,  որոշ դրոշմագրեր, և Սեջոնգի նախարարներից ոմանք լավ տիրապետում էին գրին։
Ըստ Լեդիարդի՝ փախառված հինգ տառերը պարզեցվել էին, որի շնորհիվ բաղաձայններից հնարավոր էր լինում կազմել տարբեր կապակցություններ, ինչպես նաև բաղաձայններին ավելացնել մասնիկներ՝ հագագային հնչյուններ (ㅋㅌㅍㅊ) ստանալու համար։ Ի հակադրություն ավանդական կարծիքներին՝ Լեդիարդի տեսության համաձայն՝ ոչ- պայթական բաղաձայնները  (ㆁ ㄴ ㅁ ㅅ) ստեղծվել են՝ հիմնական տառերից մասնիկների հեռացմամբ, այլ ոչ թե կցմամբ։ Լեդիարդը սա պարզաբանում է՝ նշելեով, որ ավելի հեշտ է ㅂ տառից ստանալ ㅁտառը՝ հեռացնելով առաջինի երկու մասնիկները, քան ㅁ տառից ㅂ տառը ստանալը, ինչպես ընդունված է, քանի որ ㅂ տառի կառուցվածքը նման չէ այլ պայթականների կառուցվածքին։
«Նգ» տառի բացատրությունը ևս տարբերվում է ընդունված բացատրություններից։ Չինարեն շատ բառեր սկսվում էին «նգ»-ով, բայց մինչև Սեջոնգ թագավորի ժամանակները՝ չինարենում սկզբնական «նգ» հնչյունը համր էր, կամ էլ արտասանվում էր, և միայն համր էր, երբ այդ բառերը փոխառվում և ընդգրկվում էին կորեերենի բառապաշարում։ Բացի այդ «նգ» տառի կառուցվածքը (կարճ ուղղահայաց գիծ, որը ստացվում էր՝ ㄱ տառի հորիզոնական մասնիկը հեռացնելով) նման կլիներ ㅣ ձայնավորի կառուցվածքին։ Սեջոնգի առաջարկած մեկնաբանությունը լուծում է այս բոլոր խնդիրները։ ㄱտառից առաջացած ուղղահայաց մասնիկը կցվել էր ㅇնշանին՝ ստեղծելով ㆁ տառը (շրջանակ՝ վերևի մասում ուղղահայաց մասնիկով), որը արտահայտում էր և՛ սովորական  արտասանությունը բառամիջում և բառավերջում, և՛ համր արտասանությունը բառասկզբում։
Երկու տարրերից բաղկացած մեկ այլ տառ, որն ուներ երկու արտասանություն, ㅱտառն էր, որը չինարեն 微-ի տառադարձությունն էր։ Այն արտասանվում էր [m] կամ [w]։ Այն կազմված էր ㅁ[m] և ㅇ(Ֆագս-փա գրի [w]-ից) մասնիկներից։ Փագս-փա գրում տառի տակ գրված շրջանակն արտահայտում էր ձայնավորներից հետո արտասանվող [w] հնչյունը։ Լեդիարդը պնդում է, որ ㅱ տառի ներքևում գրված է հենց այդ շրջանակը։ Այժմ Փագս-փա գրում չինարեն 微-ը տառադարձվում է որպես [w] հնչյունի հետ տառակապակցություն, որում [w]-ն գրվում է [h] -ի տակ։ Իրականում չինարենի 微非敷 բաղաձայնները փագս-փա գրում տառադարձվում էին [հ] տառի տարբերակների և [w] տառի միջոցով, իսկ հանգըլում նույն բանն արվում է ㅁㅂㅍ տառերին շրջանակ կցելով՝ ㅱㅸㆄ։
Գործածությունից դուրս եկած տառեր
Հանգըլում կան բազմաթիվ հնացած տառեր, որոնք այլևս չեն գործածվում կորեերենում։ Այդ տառերից որոշնորը գործածվում են միայն արտահայտելու համար չինարենի հանգերի աղյուսակների հնչյունները։ Կորեերենի հնչյուններից որոշները, որոնք արտահայտվում են հնացած տառերով, դեռևս գործածվում են որոշ բարբառներում։
Ամբողջական ցուցակ
Հանգըլի նախնական համակարգում կրկնակի տառերն արտահայտում էին չինարենի հնչեղ բաղաձայնները (濁音) և չէին գործածվում կորեերենի բառերում։ Ավելի ուշ նմանատիպ մի համակարգ արտահայտում էր ժամանակակից կորեերենի լարված (ըմպանային) բաղաձայնները։
Շչական բաղաձայնները փոփոխվել էին՝ արտահայտելու համար չինարենի երկու տեսակի շչական՝ ատամնահիմքային և ետակոր բաղաձայնները (օրինակ՝ ս և շ)։ Այս երևույթը չկար կորեերենում։ Ավելին, այն անհետանում էր նաև հարավային չինարենից։
Վերականգնված տառեր
Հանգըլը ձևահնչույթաբանորեն կորեերենին լիովին համապատասխանեցնելու համար Հյուսիսային Կորեայում գրային համակարգ ներմուծեցին վեց նոր տառեր, որոնք տպագրվեցին «Կորեերենի նոր ուղղագրություն»-ում և օգտագործվեցին պաշտոնապես 1948-ից 1954 թվականներին։
Վերականգնվեցին երկու հնացած տառեր՝ ⟨ㅿ⟩ (리읃), որն օգտագործվում էր սկզբնատառ -ի և վերջնատառ -ի արտասանությունները փոփոխելու համար, և ⟨ㆆ⟩ (히으), որն արտասանվում էր միայն ձայնավորների միջև։ Ներմուծվեցին ㄹտառի փոփոխված երկու տարբերակներ, մեկը՝ ㄹ-ի համար՝ որպես վերջնատառ (այս դեպքում այն համր հնչյուն է), մյուսը՝ ㄹ-ի համար, երբ այն արտասանվում է ձայնավորների միջև (այս դեպքում հնչյունը կրկնապատկվում է)։ ㅂ-ㅜ տառը, որը խառնուրդ է, ներմուծվեց այն բառերի համար, որոնք փոփոխվում էին այս երկու հնչյունների միջև (այսինքն -ն ձայնավորից առաջ դառնում էր )։ Ներմուծվեց նաև ⟨1⟩ ձայնավորը` յոտացման տարբեր դեպքերի համար։
Ձևույթա-վանկային կապակցություններ
Կորեերենում տառերը, բացի քերականական որոշ ձևույթներից, առանձին-առանձին չեն կարող կորեերենի տարբեր տարրեր արտահայտել։ Փոխարենը, դրանք խմբվում են տարբեր վանկային և ձևաբանական կապակցություններում, որոնք պարունակում են ամենաքիչը երկու կամ երեք (1) բաղաձայն կամ կրկնակի բաղաձայն, որը կոչվում է սկզբնատառ ( 초성, 初聲 չոսոնգ ), (2) ձայնավոր կամ երկհնչյուն, որը կոչվում է միջնատառ  ( 중성, 中聲 ջունգսոնգ), և երբեմն (3) բաղաձայն կամ բաղաձայնային կապակցություն՝ վանկի վերջում, որը կոչվում է վերջնատառ ( 종성, 終聲 ջոնգսոնգ)։ Երբ վանկի սկզբում չկա որևէ բաղաձայն, նրա տեղում օգտագործվում է զրո բաղաձայնը՝ ㅇ յունգը (ժամանակակից հանգըլում փոխարինող այսպիսի հնչյունները չեն օգտագործվում բառավերջում)։ Այսպիսով, կապակցությունը բաղկացած է ամենաքիչը երկու տառից՝ սկզբնատառից և միջնատառից։ Չնայած հանգըլն ավանդականորեն դասակարգվել է վանկերով, ժամանակակից ուղղագրությունում այն սկզբում դասակարգվում է ձևույթներով, ապա այդ ձևույթների մեջ՝ վանկերով։ Միայն մեկ բաղաձայն պարունակող ձևույթները առանձին չեն գրվում։
Որպես սկզբնատառեր և վերջնատառեր հանդես եկող բաղաձայնները սովորաբար տարբեր են։ Օրինակ՝ ㅇնգ-ն միայն հանդիպում է վերջում, մինչդեռ վերջում հանդիպող կրկնատառերը միայն ㅆ սս ևㄲ կկ տառերն են։
Չհաշված հնացած տառերը՝ այժմ հանգըլից կարող են կազմվել 11,172 կապակցություներ։
Տառի դիրքը կապակցության մեջ
Կապակցությունների մեջ տառերը տեղադրությունը կախված է միջնատառի (ձայնավորի) կառուցվածքից։ Կան տառերի տեղադրության կայուն կաղապարներ։  Բաղաձայնների և ձայնավորների այնպիսի հաջորդականություններ, ինչպիսիք են  ㅄ բս, ㅝ վո, կամ հնացած ㅵ բսդ, ㆋ ույե հաջորդականությունները, գչվում են ձախից աջ։
Ձայնավորները, կախված իրենց կառուցվածքից, գրվում են սկզբնատառ բաղաձայնների տակ՝ դեպի աջ, կամ էլ «փաթաթվում» են բաղաձայնին՝ գրվելով ներքևից դեպի աջ։ Եթե ձայնավորն ունի հորիզոնական առանց, ինչպես ㅡ ու-ն , ապա այն գրվում է սկզբնատառի տակ, իսկ եթե այն ունի ուղղահայաց առանցք, ինչպես ㅣ ի -ն, ապա այն գրվում է սկզբնատառի աջ կողմում, իսկ եթե այն միավորում է երկու ուղղություններն էլ, ինչպես  ㅢ վի-ն , ապա այն «փաթաթվում» է բաղաձայնին։
Եթե առկա է վերջնատառ, այն գրվում է ներքևում՝ ձայնավորի տակ։ Սա կոչվում է 받침 բատչիմ «պահող հատակ»։
Բաղադրյալ վերջնատառը գրվում է ձախից աջ։
Կապակցությունների կառուցվածք
Հանգըլում վանկային կապակցությունները սովորաբար գրվում են հանջայի պես՝ միևնույն ձևի և չափի վանդակների մեջ. այս դեպքում այդ կապակցությունները, անկախ իրենց ձևից և չափից, պետք է զբաղեցնեն ամբողջ վանդակը և ունենան միևնույն չափը։
Գծային հանգըլ
20-րդ դարի սկզբին փորձել են վերացնել հանգըլի վանկային կապակցությունները և այն եվրոպական գրերի ոճով գրել, այսինքն գրել այն գծայնորեն, օրինակ՝
ㅎㅏㄴㄱㅡㄹ for 한글 ։
Ուղղագրություն
Մինչև 20-րդ դարը, հանգըլը չուներ հաստատված պաշտոնական ուղղագրություն։ Բաղաձայնային առնմանության, կապակցման, բարբառային ձևերի և այլ պատճառներով կորեերեն բառերը կարող են ուղղագրության տարբեր ձևեր ունենալ։ Սեջոնգ թագավորը ամենայն հավանականությամբ նախընտրում էր ձևահնչույթային ուղղագրությունը (ներկայացնում է բառարմատը), այլ ոչ հնչույթային ուղղագրությունը (ներկայացնում է հնչյունները)։ Սակայն սկզբում հանգըլու տիրում էր հնչույթային ուղղագրությունը։ Դարերի ընթացքում ուղղագրությունը մասնակիորեն դարձել է ձևահնչույթային։ Սա սկզբում դիտվել է գոյականների, ապա նաև բայերի շրջանում։ Ներկայումս հանգըլը հնարավորինս ձևահնչույթային է։ Հնչույթային ռոմանականացման, հնչույթային և ձևահնչույթային ուղղագրության միջև տարբերությունը երևում է motaneun sarami արտահայտության մեջ։ motaneun sarami [mo.tʰa.nɯn.sa.ɾa.mi]
1894 թվականի Կաբոյի բարեփոխումից հետո Չոսոն արքայատոհմը, իսկ ավելի ուշ Կորեական Կայսրությունը, սկսել են հանգըլով պաշտոնական փաստաթղթեր գրել։ Մինչև 1910 թվականին Ճապոնիայի կողմից Կորեայի զավթումը՝ կառավարությունն իրականցրել է հանգըլի և հանջայի, ինչպես նաև ուղղագրության ճիշտ կիրառության մասին քննարկումներ։
Արտաքին հղումներ
Կատեգորիա:Կորեերեն Կատեգորիա:Արևելյան Ասիայի գրեր Կատեգորիա:Վանկային գրեր
Հյուստոն
Հյուստոն (Houston), քաղաք ԱՄՆ-ում, Տեխաս նահանգում։ Այն համարվում է ԱՄՆ-ի չորրորդ և Տեխասի ամենամեծ քաղաքը։
Հյուստոնը հիմնադրվել է 1836 թվականի օգոստոսի 30-ին և Տեխասի Հանրապետության կազմի մեջ է մտել 1937 թվականի հունիսի 5-ին։ Քաղաքն իր անունն ստացել է Սեմ Հյուստոնի պատվին, ով Տեխասի զորքերի հրամանատարն էր Տեխասի հեղափոխության ժամանակ, ինչպես նաև եղել է Տեխասի Հանրապետության նախագահն ու մեծ դեր է ունեցել ընդհանուր շրջանի պատմության մեջ։ Նավահանգստի ու երկաթուղու արագ զարգացումը, ինչպես նաև նավթահանությունը հանգեցրին բնակչության թվաքանակի արագ աճին։ 1960-ական թվականներին բնակչության թիվը գերազանցեց մեկ միլիոնը, իսկ 2000-ականներին անցավ երկու միլիոնի սահմանը։
Քաղաքի տնտեսության հիմնական ճյուղերից են էներգետիկական, ավիացիոն, տրանսպորտային արդյունաբերությունները, առողջապահությունը։ Քաղաքը նավթարդյունաբերական տեխնիկայի արտադրության առաջատար կենտրոններից է։ Հյուստոնի նավահանգիստը ԱՄՆ-ում առաջին տեղն է զբաղեցնում միջազգային բեռնաշրջանառության ցուցանիշներով։ Քաղաքի տնտեսության ու ենթակառույցների կարևորագույն օբյեկտներից են Լինդոն Ջոնսոնի անվան տիեզերական կենտրոնը, Հյուստոնի նավարկելի ջրանցքը, ինչպես նաև Տեխասի բժշկական կենտրոնը, որն իր մեջ ընդգրկում է մեծ թվով բժշկական հաստատություններ՝ ինստիտուտներ, հիվանդանոցներ, բժշկական դպրոցներ։
Անվան ստուգաբանություն
Քաղաքը անվանվել է Սեմ Հյուսթոնի պատվին ։ Ենթադրվում է, որ այդ ազգանունը ունի հին անգլիական ծագում, և նշանակում է «Քաղաք Հյու», իսկապես, նույն անվանումով քաղաք գոյություն ունի նաև Շոտլանդիայում, Գլազգոյից ոչ հեռու, և նրա առաջին ղեկավարներից մեկը ոմն Հյուգո դե Պադուիանան էր։ Անվան ծագումնաբանության ամենաքիչ հավանական վարկածն է համարվում շոտլանդական ծագումը՝ «Mac Uistean», այսինքն «Հյուգոյի որդին» ։
Հյուսթոնի պաշտոնական մականունն է «Space city», ինչը թարգմանաբար նշանակում է «տիեզերական քաղաք» կամ «տիեզերագիտության քաղաք»։ Այդ անվանումը տրվել է այն պատճառով, որ այստեղ է գտնվում Լինդոն Ջոնսոնի անվան տիեզերական կենտրոնը ։ Ընդհանուր առմամբ քաղաքը ունի 12 մականուն։
Ամերիկյան խոսակցականում կա այսպիսի արտահայտություն. «Հյուսթոն, մենք խնդիր ունենք» (Houston, we’ve had a problem), որն ի հայտ է եկել Ապոլոն-13 ձախողված առաքելությունից հետո ։ Հյուսթոնում անց են կացվել Ապոլոն-13 կինոնկարի նկարահանումները, որի սյուժեի հիմք են դարձել առաքելության իրական իրադարձությունները ։
Հիմնում
Քաղաքի հիմնադրման թվական է համարվում 1836 թվականի օգոստոսի 30-ը, երբ Ալեն եղբայրները հայտարարություն են տարածել քաղաքի ստեղծման մասին։ Քաղաքը անվանել են գեներալ Սեմ Հյուսթոնի պատվին, ով գլխավորում էր տեխասցիների բանակը Սան Հոսինտոյի օրոք Մեքսիկայի դեմ պատերազմի ժամանակ, ով ավելի ուշ ընտրվել է Տեխասի նախագահ ։ 1837 թվականի հունվարին գյուղում բնակվում էր ընդամենը 12 հոգի, սակայն չորս ամիս անց բնակիչների թիվը հասել է 1500 մարդու։ 1837 թվականի հունիսի 5-ին քաղաքը ներառվել է Հարիսբերգի շրջանի մեջ (այժմ Հարիս) և դարձել է Տեխասի Հանրապետության ժամանակավոր մայրաքաղաք և մնաց այդ կարգավիճակում մինչ 1839 թվականը ։ Հյուսթոնի առաջին քաղաքապետ է դարձել Ջեյմս Հոլմանը ։
19-րդ դար
1840 թվականին Հյուստոնի բնակիչները ստեղծել են առևտրային պալատ, որի գործունեությունն ուղղված էր ծովային բեռնափոխադրումներով զբաղվող բիզնեսի և վերջին ժամանակաշրջանում կառուցված Բուֆալո Բայու նավահանգստի զարգացման վրա, առաջին չորս տարիների ընթացքում պալատը զարգանում էր արագ տեմպերով։ Առևտրային պալատի դերը տնտեսության մեջ մեծանում էր․ 1853 թվականին Տեխասի Օրենսդիր ժողովը դրամական միջոցներ է տրամադրել Բուֆալո-Բայու ջրանցքների բարելավման համար։ 1846 թվականին քաղաքը Տեխասի Հանրապետության հետ միասին մտավ ԱՄՆ կազմի մեջ։
1860 թվականին անց են կացվել երկաթգծեր, որոնք կապում էին Հյուստոնը, Գալվեստոնը և Բոմոնտը։ Նույն թվականին Հյուստոնը բամբակի արտահանման համար երկաթուղային հանգույց է դարձել։ Քաղաքացիական պատերազմի ժամանակ քաղաքը համարվում էր գեներալ Ջոն Մագրուդերի շտաբը, ով օգտագործում էր այն որպես կազմակերպչական կետ Գալվեստոնի ճակատամարտի ժամանակ։ 1860-ական թվականներին շարունակում էր զարգանալ քաղաքի տնտեսության համար կարևոր օբյեկտը՝ Բուֆալո-Բայու ջրանցքը։ 19-րդ դարի կեսերից ակտիվ առևտուր է սկսվել Հյուստոնի և հարևան քաղաքների միջև։ 1890 թվականին քաղաքը դարձել է Տեխասի երկաթուղային կենտրոնը։
Դարի վերջին քաղաքում արդեն կար էլեկտրական լուսավորություն, բլոկերից և սալաքարերից կառուցված փողոցներ։ Քաղաքային հասարակական տրանսպորտը ներկայացնում էր ձիաքարշը։
Ծանոթագրություններ
Կատեգորիա:ԱՄՆ-ի քաղաքներ Կատեգորիա:Տեխասի քաղաքներ Կատեգորիա:Տեխաս Կատեգորիա:1836 թվականին հիմնադրված բնակավայրեր
Տալլին
Տալլին (Tallinn), նախկին անվանումը Ռևել, Էստոնիայի մայրաքաղաքն է և Էստոնիայի ամենամեծ քաղաքը։ Գտնվում է Էստոնիայի հյուսիսում՝ Ֆիննական ծոցում։ Տարածքը կազմում է 159.2 կմ², բնակչությունը մոտ 440,950 է։ Էստոնիայի բնակչության մոտ 32%-ը ապրում է Տալլինում ։
Պատմական անուններ
1154 թվականներին այն անվանել են Կոլիվան, որն առաջացել է էստոներեն Kaleven linna «Կալևի (էստոնական ժողովրդական էպոսի հերոսը) քաղաք» արտահայտությունից ։ Կոլիվանը աշխարհի քարտեզի վրա նշել է արաբ քարտեզագիր Մուհամադ ալ-Իդրիսին և այն նկարագրել, որպես «փոքր քաղաք նման մեծ ամրոցի»։ Ենթադրվում է, որ Կոլիվանը նշանակում է ժամանակակից քաղաքի նախորդողը ։
Աստերոիդների ցանկ (84401-84500)
Աստերոիդների ցանկ (84301-84400) * Աստերոիդների ցանկ * Աստերոիդների ցանկ (84501-84600)
Տալլին
Պատմական անուններ
Մինչև տասներեքերորդ դարը սկանդինավները անվանել են այն Լինդանիսա , շվեդերենով Լինդանաս և հին ռուսերենով Լեդենետս։ Ըստ որոշ պոետիկ առաջարկությունների քաղաքի անունը վերցրել են Կալևի կնոջ և Կալևիպոեգի մայրիկ Լինդայի անունից , ով համաձայն Էստոնական լեգենդի ժայռեր էր բերում իր ամուսնու գերեզմանի համար, որոնցով էլ ձևավորվել է Տալլինի վերին քաղաքը ։ Մեկ ուրիշ տարբերակ է նաև, որ հին էստոներենում լինդա բառը նման է եղել Վոդյան լեզվի լիդնա բառին, որը նշանակում է ամրոց։ Ֆիններենում Տալլինի հին անվանումներից մեկն էլ Ռավելին է։
1219 թվականի դանիական նվաճումից հետո, քաղաքը գերմաներեն, շվեդերեն և դանիերեն լեզուներով կոչվել է Ռևալ (Ռևել)՝ Ռյավալա տեղանքի (Էստոնիայի հյուսիսարևմտյան մասը) անունով։
Ներկայիս անուն
Տալլինը էստոներեն անուն է, որն առաջացել է Taani-linn (նշանակում է 'Դանիական ամրոց' (Castrum Danorum) անունից։ Այն, հնարավոր է, առաջացել է tali-linna («ձմեռային ամրոց»), կամ talu-linna («տուն/ագարակ-ամրոց») անուններից։ Տարր -linna նման է հայերեն -ավանին, այդ բառը նշանակում է ամրոց, բայց այն քաղաքների անվանումների մեջ օգտագործվում է որպես վերջածանց։
Նախկինում օգտագործվող քաղաքի պաշտոնական անունները գերմաներենով, ռուսերենով Ռևել (Ревель), փոփոխվեցին Էստոնիայի անկախացումից հետո՝ 1918-ին։ Այդ ժամանակ Tallinna և Tallinn ձևերն էլ օգտագործվում էին ։ Tallinna էստոներենով նշանակում է Tallinna Reisisadam(Տալլինի նավահանգիստ) բառի սեռական հոլովը։
Ռուսերենում անվան ուղղագրությունը փոխվեց Таллинн-ից Таллин, այն փոխվեց Խորհրդային իշխանությունների կողմից 1950-ականներին։ Таллин ձևը հանդիպում է այն լեզուներում, որոնք օգտագործում են Կիրիլիցան։ Ռուսական ուղղագրության պատճառով Tallin ձևը հաճախ հանդիպում է միջազգային հրապարակումներում, այդպես են օգտագործում նաև իսպաներեն լեզվում ։
Ներկայիս ուղղագրական տարբերակներից է Tallinna-ն ֆիններեն, Tallina լատիշերեն և Talinas լիտվերեն։
Պատմություն
Հնագիտական տվյալներով հին էստերը 10-րդ դարում կառուցել են ամրացված մի քաղաքավայր Տոոմպեայի վրա (Վերին քաղաք)։ Այնուհետև նրա ստորոտում առաջացել է էստոնական առևտրա-արհեստավորական ավան՝ Ստորին քաղաքը։ Առաջին անգամ գրավոր աղբյուրներում այն հիշատակվում է 1154 թվականին։
Ռուսական տարեգրություններում հայտնի է Կոլիվան ձևով, սկանդինավները անվանել են Լինդանիսե։
1219 թվականին քաղաքը գրավել են դանիացիները և այն անվանվել է Ռեալ (Ռևել)՝ Ռյավալա (էստոնիայի հյուսիսարևմտյան մաս) տեղավայրի անունով։ Էստոնացիները չեն ընդունել նոր անվանումը և սկսել են քաղաքը կոչել Տալլին (Taani Linna — դանիական քաղաք)։
Տալլինը զարգանում էր որպես առևտրաարհեստավորական կենտրոն և ծովային նավահանգիստ։ 1230 թվականին ստացել է Լյուբեկյան քաղաքային իրավունք, որը արտոնություններ էր տալիս գերմանական առևտրականներին ու արհեստավորներին, 1285 թվականին մտել է Հանզայի մեջ։
Նուտետալ
Կոմունան ներառում է 6 քաղաքային շրջան։
Տալլին
Պատմություն
1346 թվականին դանիացիները Տալլինը վաճառել են Տևտոնական օրդենին, ապա այն անցել է Լիվոնյան օրդենին, որի անկումից հետո՝ 1561 թվականին, Շվեդիայի հպատակության տակ։
Նուտետալ
Արտաքին հղումներ
Կատեգորիա:Գերմանիայի քաղաքներ
Տալլին
Պատմություն
1558—1583 թվականների Լիվոնյան պցատերազմի ընթացքում ռուսական զորքերը 1570—1571 և 1577 թվականների ապարդյուն պաշարել են Տալլինը։
1700-1721 թվականների Հյուսիսային պատերազմ ժամանակ 1710 թվականի սեպտեմբերին Տալլինը գրավել է Պետրոս I-ը։ Այն պահպանել է իր իրավունքներն ու արտոնությունները, ամբողջ էստոնիայի հետ մտել Ռուսական կայսրության կազմի մեջ և ղարձել Ռևելի (1783 թվականից՝ էստլանդական) նահանգի կենտրոնը։ 1870 թգովականին գործարկվել է Տալլին-Պետերբուրգ երկաթուղին։
19-րդ դարի վերջին 20-րդ դարի սկզբին Տալլինը դարձել է Հյուսիս-արևմտյան Ռուսաստանի խոշոր արդյունաբերական կենտրոն։ Բեռնաշրջանառությամբ Տալլինի նավահանգիստը 4-րդն էր (Պետերբուրգից, Ռիգայից, Օդեսայից հետո) Ռուսաստանում։
1897 թվականին Տալլինն ուներ ավելի քան 64,5 հազար բնակիչ, 1900 թվականին խոշոր արդյունաբերության մեջ զբաղված էր շուրջ 6 000 բանվոր։
1918 թվականի փետրվարի 24֊ից եղել է նորանկախ Էստոնիայի հանրապետության, 1940 թվականից՝ Էստոնիայի ԽՍՀ֊ի մայրաքաղաք։
1941 թվականին քաղաքը գրավել են գերմանացիները, որի ընթացքում շատ ազգայնական էստոնացիներ համագործակցել են նացիստների հետ։ 1944 թվականի խորհրդային կարգերի վերականգումից հետո, ճնշվել ու վտարվել է քաղաքի բնակչության զգալի մասը, փոխարենը վերաբնակեցվել են ռուսներ։ ԽՍՀՄ փլուզման ժամանակ ռուսները կազմում էին բնակչության գրեթե կեսը։
Ներկայում, նրանք բնակչության մեկ երրորդն են։
Յան Գոնսալես (դերասան)
Յան Գոնսալես (Yann Gonzalez, ), ֆրանսիացի դերասան, կինոռեժիսոր, սցենարիստ, պրադյուսեր։
Տալլին
Վարչատարածքային բաժանում
Յուրաքանչյուր շրջանի կառավարողներին ղեկավարում է ավագը (linnaosavanem): Ավագը նշանակվում է քաղաքային իշխանության կողմից, քաղաքապետի ընտրության ժամանակ և Վարչական խորհրդի հետ համաձայնեցնելով։ Վարչական խորհրդի ֆունկցիան նրանում է, որ Քաղաքային իշխանությանը և Քաղաքի խորհրդի հանձնաժողովին օգնի շրջանների կառավարության մեջ։
Յան Գոնսալես (դերասան)
Կենսագրություն
Ծնվել է 1977 թվականի մարտի 2-ին Նիցցայում ։
Տալլին
Ժողովրդագրություն
2016 թվականի հունիսի 1-ի դրությամբ Տալլինի բնակչությունը կազմում է 440,950 մարդ ։
Համաձայն Եվրոստատի, 2004-ին Տալլինը ունեցել է ամենաշատ թվով ոչ-ԵՄ-ի անդամ ազգություններ բոլոր ԵՄ-ի ազգերի մեջ ։ Էնթիկ Էստոնացիները կազմում են բնակչության 55%-ը։
Յան Գոնսալես (դերասան)
Կենսագրություն
Երկու տարի բանասիրություն է ուսումնասիրել Նիցայի համալսարանում, ապա կինոյի արվեստ է յուրացրել Փարիզում։ Իր կարիերան սկսել է որպես լրագրող ։
Տալլին
Ժողովրդագրություն
Տալլինի պաշտոնական լեզուն էստոներենն է։ 2011-ին 206,490 (50.1%) մարդ խոսում էր էստոներեն, ինչպես մայրենի լեզու և 192,199 (46.7%) մարդ՝ ռուսերեն, ինչպես մայրենի լեզու։ Մյուս օգտագործվող լեզուններն են Ուկրաիներենը, Բելառուսերենը և Ֆիններենը ։
Յան Գոնսալես (դերասան)
Կենսագրություն
2006-2012 թվականներին նկարահանել է 6 կարճամետրաժ ֆիլմ (դրանցից առաջինը «By the Kiss»-ն է, որը 2006 թվականին ցուցադրվել է Կաննի կինոփառատոնում՝ «Ռեժիսորի կիսամյակում»), նրա առաջին լիամետրաժ «Les Rencontres d’après minuit» («Հանդիպումներ կեսգիշերից հետո») ժապավենը ներկայացվել է Կաննի 2013 կինոփառատոնի «Քննադատների շաբաթին»։
Տալլին
Կրթություն
Բարձրագույն կրթության և գիտական հաստատություննում ներառվում է՝
Յան Գոնսալես (դերասան)
Կենսագրություն
«Հանդիպումներ կեսգիշերից հետո» ֆիլմի երաժշտությունը ձայնագրել է M83 խումբը, որը ղեկավարում է Գոնսալեսի հարազատ եղբայրը՝ Էնթոնին ։
Տալլին
Տուրիզմ
ում ]]
Տալլինի գլխավոր տեսարշան վայրերը տեղակայված են Տալլինի Հին քաղաքում (բաժանվում է այն "Ստորին քաղաքի" և Վերին քաղաքի), որը հեշտությամբ կարելի է ոտքով ամբողջությամբ շրջել։ Քաղաքի արևելյան մասերը՝ Պիրիտան, Կադրիորգը նույնպես համարվում են տեսարժան վայրեր և Ռոկկա-ալ-Մարեում գտնվող Էստոնական բաց երկնքի տակ գտնվող թանգարանը պահպանում է Էստոնիայի գյուղական մշակույթի և ճարտարագիտության տեսակետները։
Յան Գոնսալես (դերասան)
Կենսագրություն
2008-2009 թվականներին գրել է «Écrire pour un chanteur» («Գրել մեկ երգչի համար») սերիալի մի քանի էպիզոդների սցենարը։
Տալլին
Վերին քաղաք
Մի ժամանակ այս տարածքը եղել է առանձին քաղաք և եղել այն իշխանության նստավայրը, որը ղեկավարում էր Էստոնիան։ Բլրից երևում է իրեն շրջապատող բոլոր թաղամասերը։ Հիմնական տեսարժան վայրերից են միջնադարյան Տոոմպեա ամրոցը, Ռուս Ուղղափառ Ալեքսանդր Նևսկու տաճարը և լյութերական Սբ․ Մարիայի մայր տաճարը (Toomkirik):
Ստորին քաղաք
Սա Եվրոպայի լավ միջնադարյան քաղաքներից մեկն է և իշխանությունը դեռ շարունակում է վերականգնումը։ Հիմնական տեսարժան վայրերից են Ռատուշայի հրապարակը (Raekoja plats), քաղաքի պատը և աշտարակները (մասնավորապես "Կիկ ին դե կեկ") ինչպես նաև միջնադարյան եկեղեցիներից են Սուրբ Օլաֆի եկեղեցին, Սուրբ Նիկոլասի եկեղեցի։
Յան Գոնսալես (դերասան)
Կենսագրություն
Գոնսալեսի երկրորդ՝ «Դանակ սրտում», լիամետրաժ ֆիլմը ընտրվել է Կաննի կինոփառատոնի հիմնական մրցույթում ։
Տալլին
Քույր քաղաքներ
Տալլինը մասնակցում է միջազգային քաղաքների մտերմացման նախագծերում, որպեսզի ստեղծի լավ միջազգային հարաբերություններ։
Ծանոթագրություններ
Կատեգորիա:Էստոնիայի քաղաքներ Կատեգորիա:Բալթիկ ծովի նավահանգստային քաղաքներ Կատեգորիա:1154 թվականին հիմնադրված բնակավայրեր Կատեգորիա:Համաշխարհային ժառանգություն Եվրոպայում
Արևմտահայ տղամարդու տարազ
Տարոնեցի քաղաքաբնակ ֆիդայու հագուստ
Գլխին դրվում է թաղիքե քոլոզ, որի վրա կապվում է փուշի-գխաշոր։ Թիկունքին գցվում է բրդյա երկար շալ։ Բաճկոնը կարվում է սև շալ-կտորից, որի գոտին նույնպես բրդյա է։ Գոտու մեջ դրվում է դաշույնը։ Տաբատը կարվում է տնայնագործական եղանակով գործված կտորից։ Վերևի մասը լայն է, իսկ փողքերը՝ համեմատաբար նեղ։ Տաբատի ներքևի մասը դրվում է բրդյա գուլպաների մեջ։ Ոտքերին սոլեր է հագնում։ Տարոնի ավանդական տարազի մի այլ տեսակի բաճկոնը կարվում է սև բրդյա կտորից։ Տարազին ավելացվում է նաև փամփուշտակալներ և զենքեր։ Շալ կտորից կարված տաբատի ծայրերը դրվում են բե գուլպաների մեջ։ Երկար գոտին մի քանի շրջան փաթաթվում է մեջքի շուրջը։
Հայ ֆիդայու տարազ
Գլխին դրվում է ճերմակ թաղիքե քոլոզ, որի վրա փաթաթվոմ է բրդյա շերտավոր կտոր։ Հագնում է արխալուղ՝ կարված բամբակյա հաստ կտորից։ Նույնանման կտորից է կարված նաև տաբատը, որի ծայրերը մտցվում են երկարաճիտ կոշիկների մեջ։ Մեջքին կապվում է ավանդական երկար գոտի՝ գործած բրդյա թելերով։
Կամավոր զինվորների հագուստ
Զինվորի բաճկոնը, տաբատը և վերնաշապիկը կարվում են նուրբ մահուդից։ Գոտին բրդյա է։ Գլխին դրվում է պիտակ գառան մորթուց գործված փափախ։ Կա նաև տարազի այլ տեսակ։ Զինվոի գլխին կապվում է նուրբ մահուդ կտորից կարված ճերմակ գլխաշոր։ Տաբատն ու բաճկոնը կարվում են շալ կտորից, իսկ մեջքին բրդյա թելերով գործված ավանդական նախշազարդ գոտի է կապվում։
Շատախցի տղամարդու տոնական հագուստ
Մետաքսե գծավոր կտորով պարուրված քոլոզը սպիտակ թաղիքից է։ Բաճկոնը և տաբատը կարվում է շալ կտորից։ Տաբատը զարդարվում է նուրբ ասեղնագործությամբ։ Գոտին բրդյա գծավոր կտորից է։ Տոն օրերին շապիկի թևքերից կախում էին 50 սմ երկարությամբ հուլունքազարդ ջալահիկներ։ Ոտքերին սոլեր էին հագնում։ Կարճ թևերով բաճկոնակը կարվում էր այծի բրդով պատրաստված կտորից։
Շատախցի տղամարդու ամենօրյա հագուստ
Գլխի սպիտակ թաղիքե քոլոզի վրա փաթաթվում է մետաքսե վուշի, որի եզրերը զարդարված են փնջիկներով։ Պարանոցին կապվում է մետաքսե գծավոր թաշկինակ։ Բաճկոնակը կարվում է մահուդե կտորից, ունի երկար թևքեր, իսկ թևաբերաններն ու կրծքամասը ասեղնագործվում են ոսկեթելով։ Բաճկոնի ուսերին գցվում էր այծի բրդից կարված կտոր։ Բաճկոնակի երկարությունը հասնում էր մինչև գոտկատեղը։ Գոտին շատ երկար է, մոտ 3-5 մետր։ Կարվում է գծավոր մետաքսից և մի քանի շրջան փաթաթվում մեջքի շուրջը։ Գոտու մեջ դնում են ծխամորճն ու դաշույնը։ Տաբատը կարվում է շալ կտորից և ասեղնագործվում է բրդյա նուրբ թելերով։ Իսկ տաբատի վերին լան մասը կապում են խունջանակապով։
Վասպուրականցի ֆիդայու հագուստ
Գլխի ճերմակ թաղիքե քոլոզը փուշիով փաթաթված է։ Պարանոցին կապվում է մետաքսե թաշկինակ։ Հագնում են սպիտակ բամբակե շապիկ, որի վրայից՝ գծավոր շալ կտորից կարված երկար թևքերով բլուզ։ Իշլիկ բաճկոնակն ունի կարճ թևեր, իսկ սպիտակ մահուդե առանց թևերի բաճկոնակի առաջամսը բաց է մնում։ Գծավոր շալ կտորից կարված գոտու ծայրերը զարդարվում են հուլունքնրով և ծոպերով։ Տաբատը նույնպես կարվում է շալ կտորից։ Գուլպաները սպիտակ են, բրդյա։ Ոտնամանները սոլեր են։
Բաղեշցի տղամարդու հագուստ
Թաղիքե քոլոզը սև է, վրան փաթաթված է մետաքսե ոլորված գծավոր կտոր։ Հագնում են սպիտակ բամբակյա շապիկ՝ երկար թեզանիքներով։ Բաճկոնակը կարվում է գծավոր շալ կտորից, կարճ է, իսկ թևքերը՝ երկար։ Բաճկոնակի ուսերին գցվում է այծի բրդից պատրաստված կտոր, որը տաք է պահում ուսերը և հպարտ տեսք տալիս։ Գոտին բրդյա է։
Զեյթունցի տղամարդու հագուստ
Ճերմակ թաղիքե քոլոզի վրա փաթաթվում է գունավոր մետաքսե կտոր։ Շապիկ կարվում է մունուսա կտորից։ Վրան ամրացվում են ուղիղ և զիգզագ գծերով նեղ ժապավեններ։ Կարճ բաճկոնակը, որը կոչվում է սալաթա, կարվում է շալ կտորից։ Կրծքամասի վրա և թևերին կան ոսկեթել կամ գունավոր ասեղնագործություններ։ Բաճկոնակի տակից հագնում են արխալուղ։ Տաբատը կարվում է նուրբ մահուդե կտորից, դրա վրա նույնպես կան ոսկեթել ասեղնագործություններ։ Տաբատի վերին մասը լակն է, փողքերը՝ նեղ։ Թիկնոցը շալ կտորից է, կոշիկները սև կաշվե սոլեր են։
Ծանոթագրություններ
Կատեգորիա:Հայկական տարազ Կատեգորիա:Արևմտյան Հայաստան
Սենտ Մարի (Կանտալի գավառ)
Սենտ Մարի (Sainte-Marie), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 112 մարդ, բնակչության խտությունը` 6.27 մարդ/կմ²։ Բնակավայրը զբաղեցնում է 17.87 կմ² տարածք։
Աշխարհագրություն
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 105 կմ հարավ, Օրիյակ քաղաքից` 36 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 67 աշխատունակ (15-64 տարեկան) բնակիչ, որոնցից ակտիվ էին 46-ը, իսկ ոչ ակտիվները` 21։ Ակտիվության ցուցանիշը կազմում է 68,7 %։ 46 աշխատունակ մարդկանցից աշխատել է 45 անձ (29 տղամարդ և 16 կին)։ Գործազուրկ են եղել 1 անձ (0 տղամարդ և 1 կին)։ 21 անաշխատունակներից 1-ը եղել են աշակերտներ կամ ուսանողներ, 13-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գեորգի Սվիրիդով
Գեորգի (Յուրի) Վասիլևիչ Սվիրիդով, խորհրդային կոմպոզիտոր և երաժշտական-հասարակական գործիչ։ ԽՍՀՄ ժողովրդական արտիստ (1970)։ Սոցիալիստական աշխատանքի հերոս (1975)։
1941 թվականին ավարտել է Լենինգրադի կոնսերվատորիայի կոմպոզիցիայի դասարանը։ 1962-1974 թվականներին՝ ԽՍՀՍ կոմպոզիտորների միության վարչության քարտուղար, միաժամանակ 1968-1973 թվականներին՝ ՌԽՖՍՀ կոմպոզիտորների միության վարչության 1-ին քարտուղար։ Կոմպոզիտորի ստեղծագործական անհատականության ինքնատիպությունն առավել վառ դրսևորվել է վոկալ երաժշտության մեջ։ Ավետիք Իսահակյանի («Հայրերի երկիրը», 1950), Ռ․ Բյոռնսի (երգերի շարք, 1955), Ս․ Եսենինի («Պոեմ Ս․ Եսենինի հիշատակին», 1955—1956, «Հայրս գեղջուկ է», 1956 և այլն), Վ․ Մայակովսկու («Պաթետիկ օրատորիա», 1959, լենինյան մրցանակ, 1960) խոսքերով գրված կամերային-վոկալ և վոկալ-սիմֆոնիկ երկերում գծագրվում է Սվիրիդովի ստեղծագործության հիմնական՝ հայրենիքի թեման։ Սվիրիդովը էապես նորոգել է վոկալ շատ ժանրեր։ Սվիրիդովի ոճը սերտորեն կապված է ռուս, դասական և սովետական երաժշտության ավանդույթներին, լայնորեն հենվում է գեղջկական բանահյուսությանը՝ այն զուգակցելով20-րդ դարի երաժշտական լեզվի հնարների հետ։ Գրել է նաև երաժշտական կատակերգություններ, այդ թվում՝ «Կրակներ» (1951), տրիո ջութակի, թավջութակի և դաշնամուրի համար, «Կուրսկի երգեր», «Գարնանային կանտատ» և այլն, կինոնկարների և դրամատիկ, ներկայացումների երաժշտություն։ Պարգևատրվել է Լենինի 2 շքանշանով։
Ծանոթագրություններ
Կատեգորիա:Ռուս կոմպոզիտորներ Կատեգորիա:ԽՍՀՄ ժողովրդական արտիստներ Կատեգորիա:Ստալինյան մրցանակի դափնեկիրներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Սոցիալիստական աշխատանքի հերոսներ Կատեգորիա:ԽՍՀՄ կոմպոզիտորների միության անդամներ Կատեգորիա:Նովոդևիչյան գերեզմանատանը թաղվածներ Կատեգորիա:Սանկտ Պետերբուրգի կոնսերվատորիայի շրջանավարտներ Կատեգորիա:ՌԴ պետական մրցանակի դափնեկիրներ գրականության և արվեստի բնագավառում Կատեգորիա:ՌԴ պետական մրցանակի դափնեկիրներ Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ Կատեգորիա:20-րդ դարի դասական կոմպոզիտորներ Կատեգորիա:Խորհրդային հասարակական գործիչներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:Խորհրդային դաշնակահարներ Կատեգորիա:Մոսկվայի 850-ամյակի հուշամեդալով պարգևատրվածներ
Սրտարդ
Սրտարդ, կարդիոիդ (καρδια՝ սիրտ և ειδος՝ կերպ, ձև), հարթ կոր, որ գծում է a շառավղով շրջանագծի M կետը, երբ այդ շրջանագիծը, արտաքնապես շոշափելով նույն շառավղով մեկ այլ անշարժ շրջանագիծ, առանց սահելու գլորվում է նրա վրայով։ Սրտարդի շրջանագծի հետ կապված նշանավոր կորերից մեկն է․ այն էպիցիկլոիդի մասնավոր դեպքերից է։ Սրտարդի հավասարումը բևեռային կոորդինատներով՝, ուղղանկյուն կոորդինատներով՝
Կատեգորիա:Հանրահաշվական կորեր
ՀՀ ԳԱԱ արվեստի ինստիտուտ
ՀՀ ԳԱԱ արվեստի ինստիտուտ, հիմնադրվել է 1958 թվականին՝ Հայկական ԽՍՀ ԳԱ արվեստի պատմության և տեսության սեկտորի (գործել է 1948 թվականից) հիման վրա։ Հայկական արվեստագիտության հիմնական օջախն է։ Ունի ճարտարապետության, երաժշտության, ժողովրդական երաժշտության, թատրոնի և կինոյի, կերպարվեստի, մշակութային կապերի, սփյուռքահայ արվեստի և կիրառական արվեստի բաժիններ։ Ճարտարապետության բաժինն ուսումնասիրում է նախաուրարտական, ուրարտական և հայկական ճարտարապետությունը՝ հին դարերից մինչև մեր օրերը։ Մասնակցում է պեղումների (Կարմիր բլուր, Արմավիր, Գառնի և այլն), հրատարակում ճարտարապետության պատմության վերաբերյալ աշխատություններ ու մենագրություններ։
Հետազոտություն
Երաժշտության բաժինը հետազոտում է երաժշտության պատմության և տեսության խնդիրները, հրատարակում հայ դասականների ժառանգությունը, կազմում հայ սովետական երաժշտական կյանքի տարեգրությունը։ ժողովրդական երաժշտության բաժինը հավաքում, համակարգում և գիտականորեն մշակում է հայ ժողովրդական, ինչպես և քրդական երաժշտության բանահյուսությունը։ Թատրոնի և կինոյի բաժինը զբաղվում է թատրոնի և կինոարվեստի պատմության ուսումնասիրությամբ։ Կերպարվեստի բաժինը մշակում է հայկական կերպարվեստի պատմության և տեսության հարցերը։
Մշակութային կապերի բաժին
Մշակութային կապերի բաժինը ուսումնասիրում է հայ ժողովրդի մշակութային կապերը, ինչպես ԽՍՀՄ, այնպես էլ մի շարք արտասահմանյան երկրների ժողովուրդների հետ, իսկ Սփյուռքահայ արվեստի բաժինը՝ աշխարհի հայ գաղթօջախների արվեստը, սփյուռքի ականավոր արվեստագետների ստեղծագործությունները։ Կիրառական արվեստի բաժինը զբաղվում է հայկական ժողովրդական և պրոֆեսիոնալ կիրառական արվեստի պատմության և գործնական հարցերով։ Գործում է հայկական շեքսպիրագիտության կենտրոնը։ ՀՀ ԳԱԱ արվեստի ինստիտուտը համագործակցում է միութենական հանրապետությունների, սոցիալիստական երկրների (Լեհաստան, Գերմանիայի Դաշնային Հանրապետություն, Չեխոսլովակիա, Ռումինիա, Բուլղարիա), ինչպես և Իտալիայի, Ֆրանսիայի, Անգլիայի և ԱՄՆ-ի գիտական հիմնարկությունների ու առանձին արվեստագետների հետ։ Հրատարակում է «Նյութեր հայ արվեստի պատմության», «Շեքսպիրական», «Կոմիտասական», «Կինոարվեստ», Միլանի պոլիտեխնիկական ինստիտուտի հետ համատեղ՝ «Հայ ճարտարապետության հուշարձաններ» մատենաշարերը։
Պատմություն
ՀՀ ԳԱԱ արվեստի ինստիտուտն ստեղծվել է Հայկական ԽՍՀ Գիտությունների ակադեմիայի Նախագահության որոշմամբ 1958 թվականի մայիսի 1-ին։
ճարտարապետություն
Ճարտարապետության բաժինն ուսումնասիրում է նախաուրարտական, ուրարտական և հայկական ճարտարապետությունը՝ հին դարերից մինչև մեր օրերը։ Մասնակցում է պեղումների (Կարմիր բլուր, Արմավիր, Գառնի և այլն), հրատարակում ճարտարապետության պատմության վերաբերյալ աշխատություններ ու մենագրություններ։ 1930-ական թվականներից ու, հատկապես, Հայրենական մեծ պատերազմից հետո նոր թափ առան ճարտարապետական հուշարձանների պեղումները։ Ճարտարապետության ասպարեզում կարևորագույն ներդրումներից է Գառնիի հեթանոսական տաճարի վերականգնման գիտական հիմնավորումը, որը հավանության արժանացավ 1968 թվականին։ Նախագծի հեղինակ Ալեքսանդր Սահինյանի ղեկավարությամբ իրականացվեցին տաճարի վերաշինման աշխատանքները։
Երաժշտություն
Երաժշտության բաժինը հետազոտում է երաժշտության պատմության և տեսության խնդիրները, հրատարակում հայ դասականների ժառանգությունը, կազմում հայ երաժշտական կյանքի տարեգրությունը։ Ժողովրդական երաժշտության բաժինը հավաքում, համակարգում և գիտականորեն մշակում է հայ ժողովրդական երաժշտության բանահյուսությունը։
Թատրոն
Թատրոնի և կինոյի բաժինը զբաղվում է թատրոնի և կինոարվեստի պատմության ուսումնասիրությամբ։
Կերպարվեստի բաժին
Կերպարվեստի բաժինը մշակում է հայկական կերպարվեստի պատմության և տեսության հարցերը։ Մշակութային կապերի բաժինն ուսումնասիրում է հայ ժողովրդի մշակութային կապերը, ինչպես ԽՍՀՄ, այնպես էլ արտասահմանյան երկրների ժողովուրդների հետ, իսկ Սփյուռքահայ արվեստի բաժինը՝ աշխարհի հայ գաղթօջախների արվեստը, սփյուռքի ականավոր արվեստագետների ստեղծագործությունները։
Կիրառական արվեստի բաժին
Կիրառական արվեստի բաժինն զբաղվում է հայկական ժողովրդական և պրոֆեսիոնալ կիրառական արվեստի պատմության և գործնական հարցերով։ Գործում է հայկական շեքսպիրագիտության կենտրոնը։
Գործունեության հիմնական ոլորտները
Ունի հետևյալ բաժինները՝
Հիմնական արդյունքներ
Հրատարակվել են՝
Աղբյուրներ
Կատեգորիա:Գիտահետազոտական ինստիտուտներ Կատեգորիա:Հայաստանի գիտահետազոտական ինստիտուտներ Կատեգորիա:ՀՀ ԳԱԱ ինստիտուտներ ու կազմակերպություններ
Բանդերա (Տեխաս)
Բանդերա (Bandera), ԱՄՆ Տեխաս նահանգի Բանդերա շրջանի վարչական կենտրոնը, Տեխասի լեռնային տեղանքում, որը Էդվարդս սարահարթի մաս է կազմում ։ ըստ 2020 թվականի մարդահամարի տվյալների, բնակչությունը կազմում է 829 մարդ ։
Բանդերան իրեն անվանում է «աշխարհի կովբոյական մայրաքաղաք»։
Աշխարհագրություն
Բանդերան գտնվում է Տեխասի կենտրոնական մասում, Բլուր երկիր կոչվող տարածքում ։ Քաղաքի մակերեսը կազմում է 3,1 կմ2, բաց ջրային տարածքներ չկան, թեև հարավից քաղաքը շրջանցում է Մեդինա գետը։ Քաղաքի միջով անցնում է Տեխասի նահանգի մայրուղին 16։
Պատմություն
Քաղաքի կենտրոնում տեղադրված հուշանշանի համաձայն՝ Բանդերան հիմնադրվել է Լեհաստանից արտագաղթողների կողմից՝ Հռոմեական կաթոլիկ եկեղեցու հետևորդներ։ Նրանք 1876 թվականին կառուցեցին Սուրբ Ստանիսլասի եկեղեցին, որն այժմ Տեխասի ամենահին եկեղեցիներից մեկն է։ Բնակավայրի անունը գալիս է իսպաներեն «դրոշ» բառից։ Բանդերայի մականունը «աշխարհի կովբոյական մայրաքաղաք» է ։
Քաղաքի կառուցման աշխատանքները սկսվել են 1855 թվականին տասնվեց Լեհական ընտանիքների ուժերով, հիմնադրման պաշտոնական ամսաթիվը համարվում է 1857 թվականը։ Շուտով Բանդերայում զարգացավ բամբակաբուծությունն ու անասնապահությունը (1870 թվականին 649 բնակչին բաժին էր ընկնում 4740 գլուխ անասուն)։ 1868 թվականին կառուցվել է դատարանի շենքը։ 20-րդ դարի սկզբին քաղաքի տնտեսությունը զգալի ցնցում ունեցավ մի շարք ավերիչ ջրհեղեղների պատճառով։ 1915 թվականին քաղաքում հրդեհ է բռնկվել, որի հաջորդ օրը ստեղծվել է հրշեջ ջոկատ։ Մինչև 1936 թվականին Սան Անտոնիոյի մայրուղու կառուցումը, Բանդերան իրականում կտրված էր մնացած աշխարհից։ 1964 թվականին բնակավայրը ստացել է քաղաքի (city) կարգավիճակ՝ չնայած իր շատ համեստ չափերին և բնակչությանը։ 1978 թվականին քաղաքը կրկին ավերիչ ջրհեղեղ ունեցավ, որը ստիպեց իշխանություններին սերտորեն զբաղվել Բանդերայի անվտանգության հարցով։
2013 թվականի դրությամբ քաղաքում գործում են բժշկական և անասնաբուժական կլինիկաներ, սղոցարան, գրադարան, յոթ եկեղեցի, թանգարան և Bandera High School ավագ դպրոց, որտեղ սովորում են գրեթե 800 աշակերտներ։
Ժողովրդագրություն
2010 թվականի մարդահամարի տվյալներով քաղաքում բնակվում էր 857 մարդ, կար 361 Տնային տնտեսություն և 199 ընտանիք։. Քաղաքի ռասայական կազմը՝ 93,9 % — սպիտակամորթներ, 0,8 % — աֆրոամերիկացիներ, 0,6 % — ԱՄՆ բնիկներ, 0,8% — ասիացիներ, 0% (0 մարդ) - Հավայան կամ Օվկիանիայի բնակիչներ, 2,7 % — այլ ցեղեր, 1,2% - երկու կամ ավելի ցեղեր. Ցանկացած ռասայի իսպանախոս բնակիչների թիվը կազմել է 18,8 %։
361 տնային տնտեսություններից 24,4 % - ում ապրում են մինչև 18 տարեկան երեխաներ։ Տնային տնտեսությունների 38,2% - ը համատեղ ապրող ամուսնական զույգեր էին (13,6% - ը 18 տարեկանից ցածր երեխաների հետ), տնային տնտեսությունների 11,4% - ում կանայք ապրում էին առանց ամուսինների, տնային տնտեսությունների 5,5% - ում տղամարդիկ ապրում էին առանց կանանց, տնային տնտեսությունների 44,9% - ը ընտանիք չէր։ Տնային տնտեսությունների 39,6% - ում ապրում էր միայն մեկ մարդ, 19,7% - ը միայնակ տարեցներ էին (65 տարեկանից բարձր). Տնային տնտեսությունների միջին չափը կազմել է 2,11 մարդ.Ընտանիքի միջին չափը - 2,8 մարդ.
Քաղաքի բնակչությունն ըստ տարիքային միջակայքի բաշխվել է հետևյալ կերպ՝ 18,1 % — ը՝ 20 տարեկանից ցածր բնակիչներ, 16,9% — ը՝ 20 — ից 39 տարեկան, 35,8% - ը՝ 40-ից 64 տարեկան, 29,2% - ը՝ 65 և ավելի տարեկան. Միջին տարիքը 51,6 տարի է.
Ըստ 2018-ի հնգամյա հետազոտության տվյալների՝ Բալինջերում տնային տնտեսությունների միջին եկամուտը տարեկան 31,500 դոլար է, ընտանիքի միջին եկամուտը՝ 43,611 դոլար։ Մեկ շնչի հաշվով եկամուտը քաղաքում կազմում է 18,255 դոլար։ Ընտանիքների շուրջ 10,8 % - ը և բնակչության 19,1% - ը գտնվում են աղքատության շեմից ցածր։ Այդ թվում ' 23,3% տարեկան 65 և ավելի.
Ծանոթագրություններ
Կատեգորիա:Տեխասի քաղաքներ Կատեգորիա:1857 թվականին հիմնադրված բնակավայրեր Կատեգորիա:ԱՄՆ-ի բնակավայրեր Կատեգորիա:Տեխաս Կատեգորիա:Բնակավայրեր այբբենական կարգով Կատեգորիա:Վիքիպեդիա:ՈՒՎ 2023-ի հոդվածներ
Լինտե (Բրանդենբուրգ)
Լինտե (Բրանդենբուրգ) (Linthe), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 903 մարդ (ըստ 2010 թվականի դեկտեմբերի 31-ի) ։ Տարածքը կազմում է 29,55 կմ²։ Պաշտոնական կոդ՝ 12 0 69 345։
Կոմունան ներառում է 3 գյուղական շրջան։
Ծանոթագրություններ
Կատեգորիա:Գերմանիայի քաղաքներ
Բարտոլոմեո Սկապի
Բարտոլոմեո Սկապի (Bartolomeo Scappi, ), Վերածննդի դարաշրջանի իտալացի հայտնի խոհարար։ Նրա ծագումը մտորումների առարկա է եղել, սակայն վերջին հետազոտությունը ցույց է տվել, որ նա Լոմբարդիայի Դումենցա քաղաքից է եղել, ըստ Լուինո եկեղեցու՝ քարե ափսեի վրա թողած մակագրության ։ Մինչ այս նրա մասին առաջին հայտնի փաստը եղել է այն, որ 1536 թվականի ապրիլին կազմակերպել է հանդիսավոր ճաշկերույթ, երբ ծառայելիս է եղել Կարդինալ Լորենցո Կամպեջոյի մոտ, դրանից հետո ծառայել է մի քանի այլ կարդինալների, այնուհետև ծառայել է Պիուս IV Պապի մոտ՝ մտնելով Վատիկանի խոհանոցային ծառայություն։ Շարունակել է աշխատել որպես խոհարար Պիուս V Պապի համար։ Սկապին հաճախ է համարվել  միջազգային նշանավոր խոհարարներից մեկը։
1570 թվականին ձեռք է բերել համբավ, երբ հրատարակվել է նրա «Օպերա» խոհանոցային գիրքը, որտեղ զետեղված է եղել Վերածննդի դարաշրջանի խոհանոցի մոտ 1000 բաղադրատոմս և նկարագրել է խոհանոցային տեխնիկան և գործիքները՝ տալով պատառաքաղի առաջին հայտնի պատկերը ։ Հայտարարել է, որ պարմեզանը պետք է լինի աշխարհի ամենալավ պանիրը, և նշել է, որ «հրեաները մեծացնում են ընտանի սագի լյարդը՝ հասցնելով ծայրահեղ չափսի և կշռի՝ 2-3 ֆունտ» , ցույց տալով, որ այդ ժամանակ հրեաները զբաղվել են սագերի գերսնմամբ ֆուա-գրա («ճարպոտ լյարդ») արտադրելու համար։ «Օպերա» խոհարարական գրքի վերատպումը մշտապես արվել է 1570 թվականից մինչև 1643 թվականը ։
Սկապին մահացել է 1577 թվականի ապրիլի 13-ին և հուղարկավորվել է խոհարարներին նվիրված Սուրբ Աստվածամայր եկեղեցու գերեզմանատանը ՝ Վինչենցո և Անտաստասիո ալլա Ռեգոլա ։
«Օպերա» խոհարարական գիրքը մասամբ թարգմանվել է իսպաներեն (Դիեգո Գրանադո Մալդոնդո,1599 թվական) և հոլանդերեն (Անտոնիուս Մագիրուս, 1612 թվական) ։
Անգլերեն թարգմանությունն արվել է սննդի պատմությամբ զբաղվող Տերենս Սկալիի կողմից 2008 թվականին։ Հոլանդերեն թարգմանություն արել է նաև Իկա Սիալոնան 2015 թվականին։
Գրականություն
Կատեգորիա:Վերածնունդ Կատեգորիա:Իտալացիներ Կատեգորիա:Խոհարարներ
Նատրիումի հեքսաֆոսֆատ
Նատրիումի հեքսաֆոսֆատ, անօրգանական միացություն՝ ։ Առաջացնում է անգույն բյուրեղներ։ Լուծվում է ջրում և առաջացնում է բյուրեղահիդրատներ։
Ֆիզիկական հատկությունները
Առաջացնում է անգույն բյուրեղներ։
Լուծվում է ջրում։
Առաջացնում է բյուրեղահիդրատներ՝ Na6P6O18•6H2O բանաձևով։
Ծանոթագրություններ
Կատեգորիա:Նատրիումի միացություններ Կատեգորիա:Ֆոսֆատներ
(8742) Բոնազոլի
Միջին հեռավորությունը Արեգակից կազմում է 2,191795 ա. մ., առավելագույնը մոտենում է 2,0254 ա. մ. հեռավորության վրա և հեռանում 2,3582 ա. մ. ։ Արեգակի շուրջ մեկ ամբողջական պտույտ է կատարում 1185,22 երկրային օրվա ընթացքում, իր ուղեծրով շարժվելով միջինում 0,303742 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,85° անկյուն։
Արտաքին հղումներ
Կատեգորիա:1998 թվականին հայտնաբերված աստղագիտական մարմիններ Կատեգորիա:Վինչենցո Կազուլիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մադինա (Յասրիբ)
Մադինա (المدينة المنورة՝ ալ-մադինա ալ-մունաուառա՝ «լուսավորյալ քաղաք»), նախաիսլամական շրջանում՝ Յասրիբ (يثريب), քաղաք Սաուդյան Արաբիայում՝ Մեքքայից 350 կմ հյուսիս։
Մադինան հյուսիսից հարավ ձգված մի օազիս է, որը ունի 4.5-5 կմ լայնություն, 10-11 կմ երկարություն։ Քաղաքը շրջապատում են 3 վադիներ, որոնք միանում են Իդամ, այժմ՝ ալ-Համդ վադիի մեջ։ Օազիսը ավելի տեղումնառատ է, քան Մեքքան։ Բացի այդ, կան ջրհորներ, երկրի մակերևույթին մոտ են ստորերկրյա ջրերը։ Ջրի առկայության շնորհիվ նպաստավոր պայմաններ են ստեղծվել երկրագործության զարգացման համար. Մադինան եղել և մնում է Հիջազի երկրագործության խոշորագույն կենտրոնը՝ շուրջ 2000 հա։
Ավտոճանապարհներով կապված է Յանբո, Ջիդդա նավահանգիստների և Մեքքայի հետ։ Բնակիչները զբաղվում են առևտրով, ուխտագնացներին սպասարկելով, պաշտամունքի առարկաների պատրաստումով, արմավենու, բանջարեղենի մշակությամբ։
Կատեգորիա:Սաուդյան Արաբիայի քաղաքներ Կատեգորիա:Սրբազան քաղաքներ Կատեգորիա:Մադինա Կատեգորիա:Իսլամի սրբավայրեր Կատեգորիա:Սաուդյան Արաբիա Կատեգորիա:Ուխտագնացության վայրեր Կատեգորիա:Իսլամական ճարտարապետություն Կատեգորիա:Սրբավայրեր Կատեգորիա:Համաշխարհային ժառանգություն Կատեգորիա:Համալսարանական քաղաքներ
(302) Կլարիսա
(302) Կլարիսա (Clarissa), աստերոիդ աստերոիդների հիմնական գոտում։ Հայտնաբերվել է 1890 թվականի նոյեմբերի 14-ին Օգյուստ Շարլուայի կողմից Նիցայում ։
Ըստ Տոլենի սպեկտրալ դասակարգման պատկանում է F դասին ։
Արտաքին հղումներ
Կատեգորիա:Աստերոիդների դաս F Կատեգորիա:1890 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դիոն Բիբի
Դիոն Բիբի (Dion Beebe, ), ավստրալիացի կինոօպերատոր։ «Գեյշայի հուշերը» ֆիլմում լավագույն օպերատորական աշխատանքի համար «Օսկար» մրցանակի դափնեկիր։
Կենսագրություն
Ծնվել է 1968 թվականին՝ Ավստրալիայի Բրիսբեն քաղաքում ։ 1972 թվականին ընտանիքի հետ տեղափոխվել է Հարավաֆրիկյան Հանրապետություն, սովորել է Պրետորիայի Տեխնիկական դպրոցում ։ 1989 թվականին ավարտել է Ավստրալիայի կինոյի և Սիդնեյի հեռուստատեսության և ռադիոյի դպրոցները։ Մինչև խաղարկային կինո տեղափոխվելը (առաջնաելույթ 1991), նկարահանել է մի քանի վավերագրական ժապավեն։
Մրցանակներ և անվանակարգեր
«Օսկար» մրցանակ լավագույն օպերատորական աշխատանքի համար
BAFTA մրցանակ լավագույն օպերատորական աշխատանքի համար
«Ուղեկից» մրցանակ լավագույն օպերատորական աշխատանքի համար